section_heading: Mjesto i povijest
paragraph_text: Heiligenkreuz leži na hodočasničkom putu Via Sacra, koji od Beča vodi prema austrijskom nacionalnom marijanskom svetištu Mariazell: od davnina je Heiligenkreuz bio postaja mnogih hodočasnika koji su u njemu zastali i tražili okrjepu. Cisterciti opatije Heiligenkreuz o štovanju Bogorodice Marije kažu: „Gdje se Mariju štuje i Njoj se moli, tamo vjera biva duboko ukorijenjena te živa i snažna. Gdje se Mariju voli, voli se i Crkvu“.<ref> Stift Heiligenkreuz: Die Heiligenkreuzer Lourdes-Grotte – ein Gnadenort. Objavljeno 25. kolovoza 2019., pristupljeno 2. svibnja 2022. Stoga je u neposrednoj blizini opatije Heiligenkreuz uređeno posebno mjesto za hodočasnike – špilja Gospe Lurdske. Ta je Marijina špilja uređena u ljeto 2017. u prirodnoj stijeni tik uz potok Sattelbach u blizini srednjovjekovne žitnice, a svečano ju je u predvečerje blagdana Velike Gospe (14. kolovoza) posvetio nadbiskup Peter Stephan Zurbriggen, tadašnji apostolski nuncij u Austriji. Jedna statua lurdske Madone s početka 20. stoljeća, dar opatiji Heiligenkreuz, obnovljena je i postavljena u prirodnu udubinu stijene, ispred koje je postavljen oltar izrađen od istoga kamena. Od kolovoza 2020. i jedan je mali kip svete Bernardice Soubirous, koji je donirao neznani dobrotvor, također dio špilje Gospe Lurdske u Heiligenkreuzu: opat donjoaustrijske cistercitske opatije Lilienfeld Pius Martin Maurer blagoslovio ju je 14. kolovoza 2020. tijekom velike svečane procesije sa svijećama.<ref> Stift Heiligenkreuz: Die Heiligenkreuzer-Lourdesgrotte hat jetzt eine heilige Bernadette. Objavljeno 26. kolovoza 2020., pristupljeno 2. svibnja 2022. <br> <br>